**Ministru kabineta rīkojuma projekta**

**„Par finansējuma precizēšanu, kas paredzēts Valsts ieņēmuma dienesta administratīvās ēkas Talejas ielā 1, Rīgā, telpu uzturēšanas, aprīkojuma iegādes un pārcelšanās izdevumu segšanai”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojoties uz Finanšu ministrijas (turpmāk – FM) (Valsts ieņēmumu dienesta (turpmāk – VID)) iniciatīvu, ir precizēts finansējums Ministru kabineta (turpmāk – MK) 2012.gada 24.augusta rīkojuma Nr.411 „Par finansējuma piešķiršanu Finanšu ministrijai Valsts ieņēmuma dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” (turpmāk – MK rīkojums Nr.411) 1.2., 1.3.1., 1.3.2., 1.3.3. un 1.3.4.apakšpunktā noteikto administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai.Deklarācijas par Laimdotas Straujumas vadītā MK iecerēto darbību īstenošanai (2014.gada novembris) 27.punkts un MK 2013.gada 19.februāra rīkojums Nr.58 „Par Koncepciju par publisko pakalpojumu sistēmas pilnveidi”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā MK rīkojuma Nr.411:– 1.1.apakšpunktu likumā „Par valsts budžetu 2014.gadam” FM) (VID) budžeta programmā 33.00.00 „Valsts ieņēmumu un muitas politikas nodrošināšana” paredzēts finansējums „VID ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” 2014.gadā 5 255 637 lati (7 478 098 *euro*)*,*  2015. un 2016.gadā 5 445 953 lati (7 748 893*euro*)katru gadu, bet tālākā laika posmā līdz projekta īstenošanai 147 231 047 lati (209 490 906 *euro*), nomas maksas izdevumu segšanai.– 1.2.apakšpunktu likumā „Par valsts budžetu 2014.gadam” FM (VID) budžeta programmā 33.00.00 „Valsts ieņēmumu un muitas politikas nodrošināšana” paredzēts finansējums izdevumiem vienreizēju pasākumu nodrošināšanai:* aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai - 2013.gadā 509 703 lati (725 242 *euro*) un 2014.gadā 3 510 465 lati (4 994 942 *euro*);
* pārcelšanās izdevumu segšanai - 2014.gadā 130 141 lats (185 174 *euro*);
* ar VID nepārtrauktas darbības nodrošināšanu saistīto izdevumu segšanai – 2014.gadā 1 549 548 lati (2 204 808 *euro*);

– 1.3.apakšpunktu likumā „Par valsts budžetu 2014.gadam” FM (VID) budžeta programmā 33.00.00 „Valsts ieņēmumu un muitas politikas nodrošināšana” paredzēts finansējums pamatbudžeta bāzē telpu Talejas ielā 1, Rīgā, un iekārtu uzturēšanas izdevumu segšanai:* komunālo pakalpojumu izdevumu segšanai – 2014.gadā 818 044 lati (1 163 972 *euro*), 2015.gadā un turpmāk ik gadu 847 667 lati (1 206 121 *euro*);
* apsaimniekošanas izdevumu segšanai – 2014.gadā 791 920 lati (1 126 801 *euro*), 2015.gadā un turpmāk ik gadu 823 232 lati (1 171 354 *euro*);
* nekustamā īpašuma apdrošināšanas izdevumu segšanai – 2014.gadā un turpmāk ik gadu 13 483 lati (19 185 *euro*);
* apsardzes un ar apsardzes infrastruktūras uzturēšanu saistīto izdevumu segšanai – 2014.gadā un turpmāk ik gadu 237 160 lati (337 448 *euro*);
* ar informācijas tehnoloģiju (IT) uzturēšanu saistīto izdevumu segšanai – 2014.gadā 134 954 lati (192 022 *euro*), 2015.gadā un turpmāk ik gadu 110 598 lati (157 367 *euro*);
* uzkrājumiem izdevumu plānotajiem kārtējiem remontiem segšanai – 2016.gadā un turpmāk ik gadu 67 895 lati (96 606 *euro*).

Būvobjekts „Latvijas Republikas Valsts ieņēmumu dienesta administratīvo ēku komplekss Rīgā, Talejas ielā 1 (2.kārta)” tika nodots ekspluatācijā 2014.gada 17.aprīlī, kā rezultātā 2014.gada 30.aprīlī starp VNĪ un VID tik noslēgts Apakšnomas līgums.VID darbības nepārtrauktai nodrošināšanai VID struktūrvienību pārcelšanos uz administratīvo ēku Talejas ielā 1, Rīgā, tika plānots veikt pakāpeniski. Līdz ar to MK rīkojumā Nr.411 finansējums VID telpu nomas maksas un uzturēšanas izdevumu segšanai 2014.gadā tika plānots vienlaikus gan par telpām, kuras izmantoja VID struktūrvienības līdz to pārvietošanai uz telpām Talejas ielā 1, Rīgā, gan par jaunajām telpām Talejas ielā 1, Rīgā. Ar VID nepārtrauktas darbības nodrošināšanu saistīto izdevumu segšanai 2014.gadā tika plānots finansējums 2 204 808 *euro* (1 549 548 lati), bet precizētais nepieciešamā finansējuma apmērs ir 3 313 407 *euro.* Ņemot vērā to, ka Būvobjekts tika nodots ekspluatācijā vēlāk nekā sākotnēji plānots un Apakšnomas līgums starp VNĪ un VID noslēgts 2014.gada 30.aprīlī, VID struktūrvienību darbības nodrošināšanai bija nepieciešams ilgāk uzturēt telpas 14 nekustamajos īpašumos. To uzturēšanai nepieciešamais finansējums tika nodrošināts no administratīvās ēkas Talejas ielā 1, Rīgā, telpu uzturēšanas (komunālie maksājumi un apsaimniekošanas izdevumi, tai skaitā apdrošināšana un nekustamā īpašuma nodoklis) un apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistīto izdevumu segšanai piešķirtā finansējuma.Aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai VID finansējums 2014.gadā tika plānots 4 994 942 *euro* (3 510 465 lati), bet ņemot vērā to, ka iepirkuma rezultātā mēbeles tika iegādātas par zemāku cenu nekā sākotnēji tika plānots, precizētais nepieciešamā finansējuma apmērs ir 3 383 304 *euro*, līdz ar to veidojas finansējuma atlikums attiecīgajā pozīcijā, kas tiek novirzīts 8 626 *euro* apmērā vienota valsts klientu apkalpošanas centra izveidošanai administratīvajā ēkā Talejas ielā 1, Rīgā, nepieciešamo vienreizēju pasākumu izdevumu segšanai 2014.gadā, 219 161 *euro* apmērā papildu nepieciešamajam finansējumam VID struktūrvienību pārcelšanās izdevumu segšanai 2014.gadā un 1 383 850 *euro* apmērā VID atlīdzības finansējuma palielināšanai 2014.gadā.VID finansējums 2014.gadā pārcelšanās izdevumu segšanai tika plānots 185 174 *euro* (130 141 lati), bet precizētais nepieciešamā finansējuma apmērs ir 404 335 *euro*, jo, veicot darba vietu pārvietošanu uz jauno ēku Talejas ielā 1, Rīgā, tika konstatēts, ka pārvietojamo dokumentu/ lietu apjomi pārsniedz papildu piešķirtā finansējuma aprēķinos iekļautos apjomus, kā rezultātā pieauga izdevumi attiecīgajā pozīcijā. Līdz ar to priekšlikums novirzīt attiecīgajam mērķim 2014.gadā finansējumu no aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai piešķirtā finansējuma.Sakarā ar to, ka Būvobjekts tika nodots ekspluatācijā vēlāk nekā sākotnēji plānots un Apakšnomas līgums starp VNĪ un VID noslēgts 2014.gada 30.aprīlī, veidojas finansējuma atlikums 2014.gadā VID piešķirtajam finansējumam apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistīto izdevumu segšanai 137 129 *euro*, kas tiek novirzīts 101 219 *euro* apmērā papildu nepieciešamajam finansējumam ar VID nepārtrauktas darbības nodrošināšanu saistīto izdevumu segšanai 2014.gadā un 35 910 *euro* apmērā VID atlīdzības finansējuma palielināšanai 2014.gadā.Precizēt 2014.gadā kopējo nepieciešamo finansējumu ar VID nepārtrauktas darbības nodrošināšanu saistīto izdevumu segšanai, VID struktūrvienību pārcelšanās izdevumu segšanai, administratīvās ēkas Talejas ielā 1, Rīgā, telpu uzturēšanas (komunālie maksājumi un apsaimniekošanas izdevumi, tai skaitā apdrošināšana un nekustamā īpašuma nodoklis) izdevumu segšanai, apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistīto izdevumu segšanai un aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai, kā arī noteikt finansējuma apmēru, kuru iespējams novirzīt VID atlīdzības finansējuma palielināšanai, bija iespējams tikai pēc darba vietu iekārtošanas, struktūrvienību pārcelšanas pabeigšanas un ņemot vērā piešķirtā finansējuma apguves faktisko izpildi, t.i., pēc konkrētu rēķinu apmaksas, līdz ar to minēto izdevumu pozīciju precizēšanu nebija iespējams veikt iepriekš.Saskaņā ar Deklarācijas par Laimdotas Straujumas vadītā MK iecerēto darbību īstenošanai” (2014.gada novembris) 27.punktu un MK 2013.gada 19.februāra rīkojumu Nr.58 „Par Koncepciju par publisko pakalpojumu sistēmas pilnveidi” tika atbalstīts pasākumu kopums, kas vērst uz klientu – iedzīvotāju, uzņēmēju un citu pakalpojumu saņēmēju vajadzībām, atbilstošu pakalpojumu izveidi un to sniegšanas organizēšanu, vienlaikus samazinot administratīvo slogu, uzlabojot uzņēmējdarbības vidi un pakalpojumu pieejamību, kā arī veicinot efektīvāku valsts pārvaldi. Balstoties uz VID un Vides aizsardzības un reģionālās attīstības ministrijas (turpmāk – VARAM) atbalstītu iniciatīvu, notika tikšanās starp vairāku valsts tiešās pārvaldes iestāžu un Rīgas domes vadības pārstāvjiem. Rezultātā panākta konceptuāla vienošanās par vienota valsts klientu apkalpošanas centra (turpmāk – VVKAC) prototipa izveidi ēkas Talejas ielā 1, Rīgā, telpās. KAC ēkas Talejas ielā 1, Rīgā, telpās izveidošana tiks īstenota kā pilotprojekts un tā darbība plānota no 2015.gada 5.janvāra līdz 2015.gada 31.decembrim. Tajā tiks izvietotas arī Labklājības ministrijas (turpmāk – LM) padotībā esošās iestādes - Nodarbinātības valsts aģentūra (divas darba vietas; iznomātā platība 29,16 m2), Valsts sociālās apdrošināšanas aģentūra (divas darba vietas; iznomātā platība 29,16 m2), Valsts darba inspekcija (viena darba vieta; iznomātā platība 21,24 m2), attiecīgi minētajā laika periodā samazinot VID nomāto telpu platību.Paredzēts, ka VNĪ ar katru no minētajām valsts iestādēm slēgs atsevišķu apakšnomas līgumu. Tā kā 2014.gadā daļu no minētā finansējuma nepieciešams pārdalīt minētajām valsts iestādēm, lai nodrošinātu vienreizējo izdevumu segšanu (VID un LM) 2014.gadā. Vienlaikus, lai nodrošinātu VVKAC darbību 2015.gadā, nepieciešams precizēt finansējumu bāzē 2015.gadam, samazinot finansējumu VID bāzes izdevumiem un attiecīgi palielinot bāzes izdevumus minētajām valsts iestādēm nomas maksas segšanai VNĪ un uzturēšanas izdevumu segšanai.Telpu nomas maksas un uzturēšanas izdevumi tiek aprēķināti katrai iestādei proporcionāli plānotajai nomātai telpu platībai (arī par koplietošanas telpām), izņemot maksu par elektroenerģijas patēriņu, kas minētajām LM padotībā esošajām iestādēm tiks aprēķināta 1,5 kWh uz vienu kvadrātmetru mēnesī. Izdevumi par elektroenerģiju aprēķināti pēc faktiskā tarifa. Saistībā ar VVKAC izveidi 2014.gadā ir nepieciešams paredzēt vienreizējus izdevumus VID rindu regulēšanas sistēmas papildināšanai un informatīvo norāžu izgatavošanai, bet LM izdevumiem, kas saistīti ar informācijas tehnoloģiju sistēmas izveidošanu, veicot apropriācijas pārdali no aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai piešķirtā finansējuma 2014.gadā.2012.gada 21.maijā VID Finanšu policijas pārvaldē tika uzsākts kriminālprocess pēc Krimināllikuma 218.panta otrās daļas par SIA “PICA SERVISS” izvairīšanos no nodokļu un tiem pielīdzināto maksājumu nomaksas. 2014.gada 7.aprīlī, veicot pirmstiesas izmeklēšanu, kriminālprocess tika pārkvalificēts pēc Krimināllikuma 218.panta trešās daļas par izvairīšanos no nodokļu un tiem pielīdzināto maksājumu nomaksas, ja tas izdarīts organizētā grupā.Intensīva darba un informācijas pārbaudes rezultātā, kuras laikā, izmantojot iegūtās zināšanas un uzkrāto pieredzi, tika identificētas iespējamās noziedzīgo nodarījumu izdarīšanas vietas un lietisko pierādījumu atrašanās vietas, ko nodrošināja operatīvā darbinieka un izmeklētāja profesionalitāte, kriminālprocesa ietvaros 2012.gada 4.jūnijā VID Finanšu policijas pārvaldes darbinieki veica kratīšanas SIA “PICA SERVISS” struktūrvienībās Liepājā, Daugavpilī, Ogrē, Siguldā, Valmierā un Jelgavā, birojā un citās vietās. Kratīšanu laikā izņemti grāmatvedības dokumenti, elektronisko datu serveri un citi pierādījumi, kā arī skaidra nauda 17 120,15 lati un 1 421,95 *euro* apmērā.Lai iegūtu un nostiprinātu pierādījumus, kriminālprocesa pirmstiesas izmeklēšanas laikā tika noteiktas vairākas ekspertīzes, tajā skaitā ļoti sarežģīta kratīšanu laikā izņemto datu serveru informācijas tehnoloģiju ekspertīze. Ekspertīžu rezultātā izdevās nostiprināt iegūtos pierādījumus un noskaidrot uzņēmuma patiesos ienākumus. Ekspertīžu rezultātā iegūtā informācija izmeklēšanas laikā tika apkopota, apstrādāta un analizēta. Pamatojoties uz iegūtajiem un nostiprinātajiem pierādījumiem – uzņēmuma dubulto jeb melno grāmatvedību, informācijas tehnoloģiju ekspertīzēm u.c. –, tika sagatavots un pieņemts motivēts lēmums par nodokļu aprēķina noteikšanu, kurā secināts, ka SIA “PICA SERVISS” nepamatoti samazinājusi budžetā iemaksājamo nodokļu apmēru kopumā par 529 754,90 lati (sadalījumā pa nodokļiem pievienotās vērtības nodoklis kopā 379 137,01 lati (539 463,36 *euro*); valsts sociālās apdrošināšanas obligātās iemaksas kopā 92 124,14 lati (131 080,84 *euro*); iedzīvotāju ienākuma nodoklis kopā 58 493,75 lati (83 229,11 *euro*)).2014.gada 31.jūlijā Finanšu un ekonomisko noziegumu izmeklēšanas prokuratūrā minētais kriminālprocess tika pabeigts, sastādot prokurora priekšrakstu par sodu un par vainīgām noziedzīga nodarījuma izdarīšanā atzīstot piecas personas, kurām kopā piemērotais sods ir 270 minimālās mēnešalgas, turklāt kriminālprocess tika pabeigts arī pret juridisku personu SIA “PICA SERVISS”, piemērojot prokurora priekšrakstu par sodu, nosakot kā piespiedu ietekmēšanas līdzekli naudas piedziņu 200 minimālo mēnešalgu apmērā. SIA “PICA SERVISS” š.g. 30.jūlijā ir veikusi maksājumu par noziedzīga nodarījuma rezultātā valstij nodarītajiem zaudējumiem 753 773,31 *euro* (529 754,90 lati) apmērā.Saskaņā ar Valsts un pašvaldību institūciju amatpersonu un darbinieku atlīdzības likuma pārejas noteikumu 8.15.punkta 1.apakšpunktu 2014. un 2015.gadā atbilstoši institūcijā noteiktajai prēmēšanas kārtībai un kritērijiem papildus šā likuma 16.pantā noteiktajam var prēmēt Valsts ieņēmumu dienesta amatpersonas (darbiniekus), kuru tiešas darbības rezultātā atklāti un novērsti noziedzīgi nodarījumi valsts ieņēmumu un nodokļu administrēšanas jomā, aizturētas kontrabandas kravas un novērsta konvencionāli aizliegtu priekšmetu ievešana un izvešana, novērsta noziedzīgi iegūtu līdzekļu legalizācija un tā rezultātā ir palielinājušies valsts budžeta ieņēmumi vai tiek prognozēts būtisks to palielinājums. Prēmijas apmērs nedrīkst pārsniegt amatpersonas (darbinieka) 12 mēnešalgu apmēru.Ņemot vērā to, ka īsā laika periodā valsts budžetā tika atgūti noziedzīgi iegūti finanšu līdzekļi 17 120,15 lati un 1 421,95 *euro* apmērā, kā arī tika atlīdzināts noziedzīga nodarījuma rezultātā valsts budžetam radītais zaudējums 753 773,31 *euro* apmērā, VID, izvērtējot katra ierēdņa ieguldījumu minētā procesa ietvaros, saskaņā ar Valsts un pašvaldību institūciju amatpersonu un darbinieku atlīdzības likuma pārejas noteikumu 8.15punkta 1.apakšpunktu ir izvirzījis prēmēšanai VID Finanšu policijas pārvaldes Finanšu izlūkošanas daļas Operatīvās izlūkošanas nodaļas vecāko izmeklētāju Edvīnu Repšu (kurš pirms kriminālprocesa uzsākšanas īstenoja visas nepieciešamās operatīvā darbinieka funkcijas – veica informācijas pārbaudes, kā rezultātā tika identificēts noziedzīgs nodarījums un iespējamās tā izdarīšanas vietas, kā arī lietisko pierādījumu atrašanās vietas, kā arī kriminālprocesa izmeklēšanas laikā sniedza izmeklētājam visu nepieciešamo operatīvo atbalstu), nosakot prēmijas apmēru sešu mēnešalgu apmērā, t.i., prēmiju 5 724 *euro*, un VID Finanšu policijas pārvaldes Pirmās izmeklēšanas daļas vecāko izmeklētāju Rolanu Kravčenko (kurš minētā procesa ietvaros veica izmeklētāja funkcijas – pamatojoties uz operatīvā darbinieka apkopoto informāciju, pieņēma lēmumu par kriminālprocesa uzsākšanu, vadīja un organizēja pirmstiesas kriminālprocesa izmeklēšanu, veicot procesuālās darbības, iegūstot un nostiprinot pierādījumus un pieņemot motivētus lēmumus), nosakot prēmijas apmēru deviņu mēnešalgu apmērā, t.i., prēmiju 9 054 *euro*.VID ierēdņiem, kuru tiešas darbības rezultātā atklāti noziedzīgi nodarījumi un palielinājušies valsts budžeta ieņēmumi, prēmijas izmaksai 18 265 *euro* apmērā (no tā prēmijām 14 778 *euro*, darba devēja valsts sociālās apdrošināšanas obligātajām iemaksām 3 487 *euro*) nepieciešamo finansējumu ir iespējams pārdalīt FM budžeta programmas 33.00.00 „Valsts ieņēmumu un muitas politikas nodrošināšana” ietvaros no 2014.gadā papildu piešķirtā finansējuma VID administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai.2014.gadā VID ir ieguldījis ievērojamu darbu ēnu ekonomikas apkarošanas uzlabošanā, piemēram, nodokļu administrēšanā īstenota jaunu - nozaru pieeja ātrākai nodokļu zudumu atgūšanai (no 27.06.2014. automobiļu apkopes un remonta nozare, no 01.10.2014. zobārstniecības nozare, turpmāk plānots – skaistumkopšanas nozare), veikti aktīvi saimnieciskās darbības ierobežojošie pasākumi (papildsods komercsabiedrību valdes locekļiem, atņemot tiesības ieņemt noteiktus amatus komercsabiedrībās, saimnieciskās darbības apturēšana/ izbeigšana, riska adrešu statusa noteikšana, fizisko personu riska sarakstu uzturēšana), ir aktīvi piedalījies Nacionālā kriminālizlūkošanas modeļa un organizētās noziedzības apkarošanas plāna izstrādē un īstenošanā un līdzdarbojies Eiropas Savienības politikas cikla 2014.-2017.gadam cīņā pret smagiem noziegumiem un organizēto noziedzību, kā arī izstrādāti priekšlikumi grozījumiem normatīvajos aktos ēnu ekonomikas apkarošanas uzlabošanai.Lai nodrošinātu produktivitātes celšanu, tai skaitā, saistībā ar ēnu ekonomikas apkarošanas un nodokļu ieņēmumu atgūšanu valsts budžetam, ir nepieciešams pilnveidot VID darbinieku motivēšanu, nosakot darba samaksas mainīgo daļu saskaņā ar darbinieka personīgo ieguldījumu VID mērķu sasniegšanā. VID darbinieku piemaksām par personīgo darba ieguldījumu un darba kvalitāti nepieciešamo finansējumu atlīdzībai 1 401 495 *euro* apmērā (no tā atalgojums 1 133 987 *euro*) ir iespējams pārdalīt FM budžeta programmas 33.00.00 „Valsts ieņēmumu un muitas politikas nodrošināšana” ietvaros no 2014.gadā papildu piešķirtā finansējuma VID administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu un apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistīto izdevumu segšanai.Ņemot vērā iepriekš minēto, MK rīkojuma projektā iekļautas finansējuma izmaiņas FM (VID) bāzes izdevumiem, t.sk.:* administratīvās ēkas Talejas ielā 1, Rīgā, telpu uzturēšanas (komunālie maksājumi un apsaimniekošanas izdevumi, tai skaitā apdrošināšana un nekustamā īpašuma nodoklis) izdevumu segšanai;
* administratīvās ēkas Talejas ielā 1, Rīgā, apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistītos izdevumu segšanai;
* administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai;
* VID struktūrvienību pārcelšanās izdevumu segšanai;
* ar VID nepārtrauktas darbības nodrošināšanu saistīto izdevumu segšanai.

MK rīkojuma projekta tiesiskā regulējuma mērķis un būtība:1. Atbalstīt FM (VID) priekšlikumu par finansējuma izmaiņām:
	1. uzturēšanas izdevumiem:
		1. samazinot VID administratīvās ēkas Talejas ielā 1, Rīgā, telpu uzturēšanas (komunālie maksājumi un apsaimniekošanas izdevumi, tai skaitā apdrošināšana un nekustamā īpašuma nodoklis) izdevumu segšanai nepieciešamo finansējumu 2014.gadā par 1 007 379 *euro* un nosakot kopējo finansējumu VID administratīvās ēkas Talejas ielā 1, Rīgā, telpu uzturēšanas (komunālie maksājumi un apsaimniekošanas izdevumi, tai skaitā apdrošināšana un nekustamā īpašuma nodoklis) izdevumu segšanai – 2014.gadā 1 406 094 *euro*;
		2. samazinot VID administratīvās ēkas Talejas ielā 1, Rīgā, apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistītos izdevumu segšanai nepieciešamo finansējumu 2014.gadā par 137 129 *euro* un nosakot kopējo finansējumu VID administratīvās ēkas Talejas ielā 1, Rīgā, apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistītos izdevumu segšanai – 2014.gadā 200 319 *euro*;
	2. vienreizējiem izdevumiem:
		1. samazinot VID administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai nepieciešamo finansējumu 2014.gadā par 1 611 638 *euro* un nosakot kopējo finansējumu VID administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai – 2014.gadā 3 383 304 *euro*;
		2. palielinot VID struktūrvienību pārcelšanās izdevumu segšanai nepieciešamo finansējumu 2014.gadā par 219 161 *euro* un nosakot kopējo finansējumu VID struktūrvienību pārcelšanās izdevumu segšanai – 2014.gadā 404 335 *euro*;
		3. palielinot ar VID nepārtrauktas darbības nodrošināšanu saistīto izdevumu segšanai nepieciešamo finansējumu 2014.gadā par 1 108 599 *euro* un nosakot kopējo finansējumu ar VID nepārtrauktas darbības nodrošināšanu saistīto izdevumu segšanai – 2014.gadā 3 313 407 *euro*.

MK rīkojuma projekts pilnībā atrisina iepriekš minētās problēmas.Vienlaikus ar MK rīkojuma projektu ir sagatavots MK sēdes protokollēmuma projekts, kas paredz:1. Atļaut novirzīt finansējumu VVKAC izveidošanai administratīvajā ēkā Talejas ielā 1, Rīgā, nepieciešamo vienreizēju pasākumu izdevumu segšanai 2014.gadā 8 626 *euro* apmērā, kas sākotnēji bija paredzēts aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai:
	1. veicot transferta pārskaitījumu LM pamatbudžeta apakšprogrammā 97.02.00 „Nozares centralizēto funkciju izpilde” vienota valsts klientu apkalpošanas centra izveidošanai vienreizēja pasākuma – datu pārraides tīkla punkta ierīkošanas – izdevumu segšanai 431 *euro* apmērā;
	2. FM (VID) pamatbudžeta programmā 33.00.00 „Valsts ieņēmumu un muitas politikas nodrošināšana” vienota valsts klientu apkalpošanas centra izveidošanai vienreizēju pasākumu – informatīvo norāžu izgatavošanas un rindu regulēšanas sistēmas papildināšanas – izdevumu segšanai 8 195 *euro* apmērā.
2. Atļaut novirzīt finansējumu VID atlīdzības finansējuma palielināšanai 2014.gadā 1 419 760 *euro* apmērā (no tā atalgojums 1 148 765 *euro*), no tā 18 265 *euro* (no tā atalgojums 14 778 *euro*) prēmiju izmaksai atbilstoši Valsts un pašvaldību institūciju amatpersonu un darbinieku atlīdzības likuma pārejas noteikumu 8.15.punkta 1.apakšpunktam un 1 401 495 *euro* (no tā atalgojums 1 133 987 *euro*) piemaksu par personīgo darba ieguldījumu un darba kvalitāti izmaksai atbilstoši Valsts un pašvaldību institūciju amatpersonu un darbinieku atlīdzības likuma 14.panta divpadsmitajai daļai, kas sākotnēji bija paredzēts administratīvās ēkas Talejas ielā 1, Rīgā, aprīkojuma (piemēram, mēbeles, iekārtas, tehniskais aprīkojums) iegādes un ar to saistīto izdevumu segšanai (1 383 850 *euro* apmērā) un administratīvās ēkas Talejas ielā 1, Rīgā, apsardzes un ar apsardzes infrastruktūras (apsardzes signalizācijas, novērošanas iekārtu u.c. veida infrastruktūras) uzturēšanu saistīto izdevumu segšanai (35 910 *euro* apmērā).
3. Atbalstīt FM (VID) priekšlikumu samazināt izdevumus 2015.gadam budžeta programmā 33.00.00 „Valsts ieņēmumu un muitas politikas nodrošināšana” 18 422 *euro* apmērā (pozīcijā – preces un pakalpojumi), tajā skaitā ilgtermiņa saistībām pasākumam „VID ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” 15 200 *euro* apmērā, un, veicot transferta pārskaitījumu 2015.gada budžeta izpildes procesā, par attiecīgo finansējuma apmēru palielināt Labklājības ministrijas izdevumus 2015.gadam administratīvās ēkas Talejas ielā 1, Rīgā, telpu nomas maksas izdevumu segšanai valsts akciju sabiedrībai „Valsts nekustamie īpašumi” un telpu uzturēšanas izdevumu segšanai apmērā saistībā ar vienota valsts klientu apkalpošanas centra izveidošanu:
	1. pamatbudžeta apakšprogrammai 07.01.00 „Nodarbinātības valsts aģentūras darbības nodrošināšana” 6 752 *euro* apmērā;
	2. budžeta apakšprogrammai 21.01.00 „Darba tiesisko attiecību un darba apstākļu kontrole un uzraudzība” 4 918 *euro* apmērā;
	3. budžeta apakšprogrammai 97.02.00 „Nozares centralizēto funkciju izpilde” 6 752 *euro* pārskaitīšanai uz speciālā budžeta apakšprogrammu 04.05.00 „Valsts sociālās apdrošināšanas aģentūras speciālais budžets”.

Atbilstoši MK 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VID), LM, VARAM |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2014.gads | Turpmākie trīs gadi *(euro)* |
| 2015. | 2016. | 2017. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | 17 805 965 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 17 805 965 | 0 | -6 752  | 0 | 0 |
| 1.2. valsts speciālais budžets | 0 | 0 | 6 752 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 17 805 965 | 0 | 0 | 0 | 0 |
| 2.1. valsts pamatbudžets | 17 805 965 | 0 | -6 752  | 0 | 0 |
| 2.2. valsts speciālais budžets | 0 | 0 | 6 752  | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums VID struktūrvienību pārcelšanās un ar VID nepārtrauktas darbības nodrošināšanu saistīto izdevumu palielināšanai, papildu nepieciešamais finansējums VID atlīdzības finansējuma palielināšanai 2014.gadā, kā arī nepieciešamais finansējums vienota valsts klientu apkalpošanas centra izveidošanai administratīvajā ēkā Talejas ielā 1, Rīgā, nepieciešamo vienreizēju pasākumu izdevumu segšanai 2014.gadā un telpu nomas maksas izdevumu segšanai VNĪ un telpu uzturēšanas izdevumu segšanai 2015.gadā tiks nodrošināts VID piešķirtā budžeta ietvaros un papildu finansējums netiks pieprasīts. Izmaksas tiks segtas no FM budžeta programmas 33.00.00 „Valsts ieņēmumu un muitas politikas nodrošināšana”.MK rīkojuma projekta ietvaros norādītie izdevumi administratīvās ēkas Talejas ielā 1, Rīgā, telpu uzturēšanas, aprīkojuma iegādes un pārcelšanās izdevumu var tikt precizēti atbilstoši faktiskajām izmaksām. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VID), LM, VARAM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Finanšu ministrs J.Reirs

04.12.2014 11:15

3580

K.Vīksne

67120243, Kristaps.Viksne@vid.gov.lv